«Հայաստանի էլեկտրական ցանցերի» վաճառքի մասին լուրը անակնկալ էր նաև «Հայրենական ապրանք արտադրողների միության» նախագահ Վազգեն Սաֆարյանի համար: Նա սպասում էր, որ սկզբում կանցկացվի հանրային պահանջով կազմակերպությունում նշանակված աուդիտը, որը վեր կհանի այնտեղ առկա թերությունները և իշխանությունները կանեն համապատասխան եզրակացություններ: Այժմ, երբ ընկերությունը դրվել է վաճառքի ու անգամ մամուլը լուրեր է հրապարակում ապագա սեփականատիրոջ անձի մասին, Սաֆարյանը մեծ հույսեր չի կապում աուդիտի արդյունքների հետ: